የኢህአዴግ ምክር ቤት መደበኛ ስብሰባ ከነገ ጀምሮ ይካሄዳል
አዲስ አበባ፤ ጷግሜን 2/2005(ዋኢማ) – የኢህአዴግ ምክር ቤት መደበኛ ስብሰባ ከነገ ጀምሮ እንደሚካሄድ የኢህአዴግ ምክር ቤት ጽህፈት ቤት አስታወቀ፡፡ጽህፈት ቤቱ ዛሬ ለዋልታ ኢንፎርሜሽን ማዕከል በላከው መግለጫ ምክር ቤቱ በመደበኛ ስብሰባው በኢህአዴግ ሥራ አስፈጻሚ ኮሚቴ በተዘጋጀው የገጠርና ከተማ ልማት፣ የመልካም አስተዳደርና የፖለቲካና ድርጅት ተግባራት ያለፈውን ዓመት አፈጻጸም ከዓመቱና ከእድገትና ትራንስፎርሜሽን እቅድ ግቦች አኳያ በመገምገም የቀጣይ ዓመት አቅጣጫዎችን ያስቀምጣል፡፡በስብሰባ በገጠር የግብርና የሰብል ምርት፣ የተፈጥሮ ሀብትና የመስኖ ልማት፣ የገጠር መሰረተ ልማት በትምህርትና  በጤና ልማት የህዝቡን ተጠቃሚነት ለማረጋገጥ እየተከናወኑ ያሉ ዋና ዋና ተግባራት ላይ አቅጣጫዎችን ያስቀምጣል፡፡እንዲሁም በከተማ በስራ እድል ፈጠራ፣ በመልካም አስተዳደር፣ የከተማ ፖለቲካል ኢኮኖሚን በመለወጥ ረገድ በልማት ሰራዊት ግንባታ የተደረጉ እንቅስቃሴዎችና የተከናወኑ ተግባራት ላይ አተኩሮ በመወያት ቀጣይ አቅጣ ያስቀምጣል፡፡የኢህአዴግ ምክር ቤት መደበኛ ስብሰባ በእነዚህ መሰረታዊ ጉዳች እና በሌሎች አጀንዳዎች ላይ ውሳኔዎችን እንደሚያስተላልፍ ይጠበቃል ሲል የጽህፈት ቤቱ መግለጫ መግለፁን ዋልታ ኢንፎርሜሽን ማዕከል ዘግቧል፡፡